Dževad Hozo
<s>Dževad Hozo (rođen 10. maja 1938. godine u Užicu) je bosanskohercegovački grafičar.</s><s>U Bihaću je završio gimnaziju i iste godine upisao Historiju umjetnosti na Filozofskom fakultetu u Beogradu.</s><s>Studij je prekinuo 1958. godine i upisao se na Akademiju likovnih umjetnosti u Ljubljani.</s><s>Poslije diplome 1963. godine upisao je specijalizaciju grafike kod profesora Rike Debenjaka.</s>

<s>Godine 1966. dobio je status slobodnog umjetnika sve do 1973. godine kada je postao docent za grafiku na novootvorenoj Akademiji likovnih umjetnosti u Sarajevu, kao vođa Katedre za grafiku.</s><s>Radio je na oblikovanju programa Collegium Artisticuma i napisao rukopis o manuelnim grafičkim tehnikama, koji je kasnije (1988. godine) izdao pod naslovom Umjetnost multiorginala.</s><s>Godine 1981. postao je član Akademije nauka i umjetnosti BiH.</s>

<s>Inspiraciju i preokupaciju Hozo pronalazi u prošlosti – u materijalnoj baštini i u tekstovima bosanskohercegovačkih pisaca koji o tom vremenu pripovijedaju (Mak Dizdar, Ivo Andrić).</s>

<s>Samostalno je izlagao više od četrdeset puta, a grupno sudjelovao na mnogobrojnim domaćim i međunarodnim izložbama.</s><s>Dobitnik je mnogobrojnih nagrada za grafiku na prestižnim izložbama u zemlji i inostranstvu.</s>

<s>Živi i radi u Sarajevu.</s>

<s>Zbirka umjetničkih djela 
Komisija za očuvanje nacionalnih spomenika 2009. godine donijela je odluku o proglašenju  Zbirke umjetničkih djela Dževada Hoze u Muzeju Unsko-sanskog kantona u Bihaću za nacionalnim spomenikom Bosne i Hercegovine.</s><s>Nacionalni spomenik čini 30 grafika.</s><s>Dio grafika poklonio je autor, a dio je od autora otkupljen za tek formiranu zbirku Muzeja AVNOJ-a i Pounja.</s><s>Grafike iz ciklusa „Nišani“ pripadaju ranoj fazi stvaralačkog rada, a nastale su za vrijeme studijskog boravka u Ljubljani.</s><s>Snažan utjecaj na formiranje ove zbirke ima autorovo djetinjstvo u Bihaću.</s>

<s>Bibliografija  
 Umjetnost multiorginala (kultura grafičkog lista), Mostar, Prva književna komuna, 1988.</s><s>Dzevad Hozo data: 1961 - 2001, Sarajevo, 2002.</s><s>Majstori grafičkih umijeća : [1400-1950], Sarajevo: Blicdruk, 2003.</s><s>Vernis sage grafeme: slikovni komentari na CD zapis Sanjina Lugića, Sarajevo,  Kult-B, 2003.</s><s>Grafika:, Grude, Grafotisak, 2007.</s><s>Majstori (biografije)
Grafički list (papir, tiskarska boja, atelijer, medicinski aspekti)'
Glosarij (bibliografija)
Bibliografija (testovi, graficke pitalice) 
Majstori japanskog drvoreza
Visoki tisak (uvod)
Plosni tisak
Duboki tisak 
Majstori (aspekti)</s>

<s>Reference</s>

<s>Vanjski linkovi 
 KRUG 99
 Artnet - Dževad Hozo
 
Bosanskohercegovački umjetnici
Bosanskohercegovački slikari
Užice</s>

